Περάσαμε πολύ όμορφα! Η υποδοχή από τη Μαρία ήταν πολύ καλή! Μας πρόσφερε το τοπικό λικέρ και ελληνικό καφέ και μας έδωσε χρήσιμες πληροφορίες για παραλίες, φαγητό και διασκέδαση. Επίσης στο ψυγείο υπήρχαν αναψυκτικά και νερό για την πρώτη ημέρα. Κατά τη διάρκεια της διαμονής μας ήταν διαθέσιμη και εξυπηρετική σε οτιδήποτε ζητήσαμε. Το δωμάτιο ήταν προσεγμένο από πλευράς αισθητικής (όμορφο και ευχάριστο περιβάλλον), καθαριότητας (πεντακάθαρο) και ανέσεων. Ήταν όντως σε εξαιρετική θέση στο κέντρο σχεδόν της διασκέδασης, σε ελάχιστη απόσταση από ταβέρνες, μπαρ και καφέ. Δεδομένα, και αναπόφευκτα λόγω θέσης, είχε θόρυβο αλλά γενικά εμάς δεν μας απασχόλησε σαν θέμα. Την τελευταία μέρα γνωρίσαμε και την κ. Ευαγγελία, που είναι ένας εξαιρετικός άνθρωπος, και αφήσαμε τα πράγματα μας για να μπορέσουμε να απολαύσουμε μερικές ακόμα ώρες στο νησί. Γενικά περάσαμε υπέροχα και είναι σίγουρο ότι θα πάμε ξανά στο μέλλον!